Rahumäe jaamahoone

pisi|
Rahumäe jaamahoone on ajalooline jaamahoone Rahumäe raudteepeatuses Tallinnas Nõmme linnaosas. Hoone on kultuurimälestis. 

Ajalugu
Jaamahoone ehitati 1930. aastal. Enne seda (alates 1926) kasutati hoonena ümberehitatud kaubavagunit, mis uue valmimisel transporditi Kivimäe raudteepeatusse. 1932. aastal avati jaamahoones ka postiagentuur.Leho Lõhmus. Nõmme läbi aegade. Nõmme Linnaosa Valitsus. 2001. Lk 130-133 Hoones paikneb nüüd laste mängu- ja vabaajakeskusHelen Käit. Rahumäe jaamas avatakse laste mängujaam. / Nõmme Sõnumid, 15. oktoober 2004, lk 1. (Rahumäe Mängujaam), kuhu pääseb ligi ka liikumispuudega inimeneRahumäe mängujaam ootab lapsi mängima.

Asukoht
Rahumäe jaamahoone asub aadressil Pärnu maantee 288b. 

Arhitektuur
Seinad ehitati põlevkivituhktellisest, nagu Hiiu jaamahoonelgi. Hoone on ühekorruseline, põrandapinda on ligi 100 m².Nõmmel algas Rahumäe jaamahoone rekonstrueerimine / ERR Uudised. 09. august 2004

Vahepeal jäi jaamahoone kasutuseta, sest raudtee otsustas piletimüügi üle viia rongidesse ja loobus jaamahoonest. Aknad ja uksed löödi kinni, seinad soditi täis, hoonet lagastati. Katus sammaldus. Algselt loodeti hoonesse rajada politseikordnikupunkt.Toomas Pirn. Linn võtab raudteelt hoonete kaitse kohustuse. / Ärileht, 09. aprill 1998

2004. aasta augustis hakati hoonet rekonstrueerima. 

Kinniehitatud aknaavad avati, juurdeehitatud vaheseinad võeti maha, fassaad puhastati, ümbrus korrastati.Avo Suurvärav. Laste mängujaam Rahumäe jaamahoones. / Õpetajate Leht, 10. detsember 2004

Kultuurimälestised
Kultuurimälestiseks (nr 8207) tunnistas hoone kultuuriminister 13. mail 1997Laiarööpmelise raudtee Rahumäe jaamahoone, 1932. a. Kultuurimälestiste riiklik register..

Vaata ka
Rahumäe raudteepeatus
Rahumäe viadukt

Viited

Välislingid


Kategooria:Raudteejaama hooned
Kategooria:Nõmme linnaosa ehitised